10. 12. 94 De Europæiske Fællesskabers Tidende Nr. L 317/1 (Retsakter hvis offentliggørelse er obligatorisk) KOMMISSIONENS FORORDNING (EF) Nr. 3000/94 af 9. december 1994 om undtagelse fra forordning (EØF) nr. 3929/87 for så vidt angår sidste frist for indgivelse af høstanmeldelsen for druer i regionen Piemonte (Italien) for produktionsåret 1994/95 KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 822/87 af 16. marts 1987 om den fælles markedsordning for vin (1), senest ændret ved forordning (EF) nr. 1891/94 ?), særlig artikel 3, stk. 4, og ud fra følgende betragtninger : Ifølge artikel 5, stk. 1, i Kommissionens forordning (EØF) nr. 3929/87 af 17. december 1987 om høst-, produktions- og beholdningsanmeldelser i vinsektoren (, senest ændret ved forordning (EF) nr. 1991/94 (?), er sidste frist for indgivelse af høst- og produktionsanmeldelser for druer, der er forarbejdet til vin, den 15. december ; på grund af usædvanlige vejrforhold i en produktionsregion i Italien bør ovennævnte dato fraviges for at give vinproducenterne mulighed for at gennemføre den af de dårlige vejrforhold forsinkede resterende høst og vinfremstilling af druer; de i denne forordning fastsatte foranstaltninger er i over- ensstemmelse med udtalelse fra Forvaltningskomitéen for Vin — UDSTEDT FØLGENDE FORORDNING : Artikel 1 Uanset artikel 5, stk. 1, i forordning (EØF) nr. 3929/87 har producenterne af vin, der fremstilles af friske druer i regionen Piemonte (Italien), for produktionsåret 1994/95 tilladelse til at indsende de i artikel 1 og 2 i ovennævnte forordning omhandlede anmeldelser senest den 31. december 1994. Artikel 2 Denne forordning træder i kraft på dagen for offentliggø- relsen i De Europæiske Fællesskabers Tidende. Den anvendes fra den 16. december 1994. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 9. december 1994. () EFT nr. L 84 af 27. 3. 1987, s. 1. ( EFT nr. L 197 af 30. 7. 1994, s. 42. C) EFT nr. L 369 af 29. 12. 1987, s. 59. () EFT nr. L 200 af 3. 8. 1994, s. 10. På Kommissionens vegne René STEICHEN Medlem af Kommissionen